alexandrainst/scandi-wiki huggingface dataset:
SimCity 2000

SimCity 2000 er en bybyggesimulator fra 1993. Som oppfølger til SimCity (1989) er spillet det andre i SimCity-serien.

Som i sin forgjenger går spillet ut på å bygge din egen by. Jo mer du bygger og legger til i byen din, jo mer er den verdt. Nye bygninger er skole, bibliotek, museum, sykehus, fengsel, marine. Spilleren kan i tillegg bygge motorvei, bilvei, busslommer, fjell, foss, vann, jernbane, t-bane, båthavne og flyplasser. Totalt er det ni varianter av ulike kraftverk; kull- olje-, naturgass-, kjernefysisk, vindmøller, vannkraft (som du kan plassere ved foss), solpanel og satellittmikrobølgeanlegg. De fleste kraftverk har en begrenset levetid og må gjennoppbygges periodisk. Spilleren kan bygge veier til andre nære byer for å få økt populasjon.

Eksterne lenker
Offisielt nettsted
SimCity 2000 på Mobygames

Windows-spill
Videospill utviklet av Maxis
Linux-spill
Mac OS-spill
Videospill fra 1993
Videospill utviklet i USA
Stig Brenner

Stig Joar Haugen (født 2. august 1990 på Hamar), bedre kjent under pseudonymene Unge Ferrari og Stig Brenner, er en norsk sanger, rapper og låtskriver.

Han debuterte med EP-en Til mine venner i februar 2015 under artistnavnet Unge Ferrari. For albumet fikk ham sin første nominasjon til Spellemannprisen 2015 i kategorien urban og ble nominert til P3 Gull 2015 i klassen årets nykommer. I 2016 var han med på Tomine Harkets låt, «Nostalgi3Millioner», som ble nominert til årets låt under P3 Gull 2016. Hans neste utgivelse kom året etter med EP-en Hva er vi nå // H.E.V.N. //, sammen med Tomine Harket. I 2017 presenterte han albumet Romeo må dø, som fikk terningkast 5 i Dagbladets musikkanmeldelse. I 2018 dannet han sammen med Arif og Karpe gruppen MARS. De utga en selvtitulert EP 12. januar 2018. Han har jobbet med artister som Lars Vaular, JNS, OnklP og Philip Emilio.

Debutalbumet Midt imellom magisk og manisk ble utgitt i 2018 og debuterte med en førsteplass på VG-lista. For albumet ble han nominert til to priser foran Spellemannprisen 2018: årets låtskriver og årets album, mens MARS ble nominert i klassen urban. Han ble også nominert til P3 Gull 2018 i klassen årets liveartist.

I 2020 endret han artistnavn til Stig Brenner og ga ut noen singler under det nye navnet før han ga ut albumet Hvite duer, sort magi i 2021. Han mottok hedersprisen P3-prisen under P3 Gull 2021 og var i tillegg nominert i klassen årets artist. For Hvite duer, sort magi ble han nominert Spellemannprisen 2021 i tre kategorier.

Diskografi 
Krediteringer er hentet fra iTunes.

Studioalbum

EP-er

Singler 
Som Unge Ferrari
 «Wollahp» (2015)
 «Bulmers» (2015)
 «Vanilje» (2015)
 «Hvis du vil» (med Tomine Harket) (2015)
 «Scubadive» (2016)
 «BBB» (med Arif) (2017)
 «Du bestemmer» (med Arif) (2017)
 «Hologram» (2017)
 «Urettferdig» (2017) (med Hkeem) (2017)
 «D&G» (2017)
 «Ashanti» (2017)
 «Sorry Mamma» (med Arif) (2018)
 «Tunaraha» (med Arif) (2018)
 «Ung & dum» (2018)
 «Balkong» (2018)
 «Bagasje» (med Ylva) (2018)
 «Privat» (2019)
 «3 shots» (2019)
 «Siste sjans» (med Newkid) (2019)
 «KDVPM» (med Hkeem) (2019) 
 «Bla bla bla» (med Philip Emilio) (2019)
Som Stig Brenner
 «Lukten av høst» (2020)
 «Når alt ikke er nok» (med Molly Sandén) (2020)
 «Fri» (2021)
 «Bli her» (med Ylva) (2021)
 «Kattepus» (med Arif) (2021)
 «Gutta snakker aldri sammen» (med Arif) (2022)

Priser og nominasjoner

Referanser

Eksterne lenker 
 
 
 
 

Personer fra Hamar kommune
Norske sangere
Norske rappere
Norske låtskrivere
Daday

Daday er en by med 8 509 innbyggere (2017) i den tyrkiske provinsen Kastamonu. Den ligger nord for İhsangazi, nordøst for Kastamonu, nordvest for Araç, sør for Ağlı, sørøst for Pınarbaşı, sørvest for Devrekani og vest for Eflani.

Referanser

Eksterne lenker 
 

Byer i Tyrkia
Kastamonu (provins)
Abana

Abana er en by med  innbyggere (2017) i den tyrkiske provinsen Kastamonu. Den ligger nord for Bozkurt, sør for Svartehavet, øst for İnebolu og vest for Çatalzeytin.

Referanser 

Byer i Tyrkia
Kastamonu (provins)
Pablo Herrera

Pablo Herrera er navnet til flere personer:

Pablo Herrera Allepuz, spansk sandvolleyballspiller
Pablo Herrera Barrantes, costarikansk fotballspiller
, ecuadoriansk visepresident
Pablo Herrera Veitia, cubansk musiker
Spåkvinnen fra En-Dor

Spåkvinnen fra En-Dor var ifølge Første Samuelsbok i Det gamle testamentet en åndemaner og spåkone som bodde i landsbyen En-Dor i bibelens Israel. Fortellinga om spåkvinnen beskriver hvordan Saul, den første kongen over Det gamle Israel, henvendte seg til henne kvelden før slaget ved Gilboa der han ble drept av filisterne.

Saul oppsøkte spåkvinnen i håp om å komme i kontakt med og få råd av Samuel, profeten som hadde salva Saul til konge, men siden døde. Ifølge Moseloven, de angivelig gudegitte levereglene for Guds utvalgte folk israelittene, var det strengt forbudt å vende seg til «dødningemanere» og gjengangere. Dette forbudet gjaldt fortsatt da Saul besøkte kvinnen, og hun frykta derfor dødsstraff da kongen befalte henne å påkalle ånden etter profeten. Samuels gjenferd fortalte Saul at Gud kom til å straffe israelittene fordi de ikke drepte fiendestammen amalekittene slik Gud hadde befalt, og at Gud ville la filisterne få nedkjempe og erobre israelsfolket. Saul ble utslått av beskjeden, men lot kvinnen leve, og hun ga ham mat.

Spåkvinnen fra En-Dor er det mest kjente spiritistiske mediet i bibelen. Hun har også blitt omtalt som heks, trollkvinne, spåkone, sannsiger og annet.

Referanser

Eksterne lenker
 

Bibelske personer
Maria Teresa Agnesi Pinottini

Maria Teresa Agnesi Pinottini (1720–1795) var en italiensk komponist og cembalist.

Liv og virke 
Agnesi Pinottini var det tredje barnet til Pietro Agnesi di Monteviglia. Matematikeren Maria Gaetana Agnesi var en eldre søster. Maria Teresas musikktalent ble tidlig åpenbart og hun fikk undervisning av fiolinisten og komponisten Carlo Zuccari. Som cembalist opptrådte Pinottini hovedsakelig med verk av Jean-Philippe Rameau.

I 1747 ble Agnesi Pinottinis første verk, hyrdekantaten Il ristoro d’Arcadia, oppført ved Teatro Ducale i Milano. Etter farens død i 1752 giftet Maria Teresa seg med Pietro Antonio Pinottini, en beiler faren tidligere hadde avvist. Fra og med nå egnet hun nesten all sin tid til musikk, og ved siden av konserter, sonater, fantasier og kammerarier, skrev hun flere operaer, til noen av dem også librettoen.

Etter 1771 er det ikke kjent flere verk av Agnesi Pinottini. Hun fikk finansielle problemer og måtte be sin søster om hjelp. Ektemannen døde i 1793 og to år etter døde hun selv.

Operaer 
 Ciro in Armenia, dramma serio i tre akter med libretto av Agnesi, før 1753 Dresden
 Il re pastore , dramma serio i tre akter med libretto av Pietro Metastasio, formodentlig 1755
 La Sofonisba, dramma eroico i tre akter med libretto av Giuseppe Maria Tomasi, 1747 eller 1748 Wien
 Insubria consolata, componimento drammatico i to akter med libretto av Agnesi, 1766 Milano
Ulisse in Campania, serenata i to akter med libretto av Agnesi, 1768
 Nitocri, dramma serio i tre akter med libretto av Apostolo Zeno, 1753 privatoppføring i Milano

Referanser

Kilder 
  (omtales i artikkelen om søsteren)

Litteratur 
 Gian Paolo Chiti, Domenico Carboni: Ulisse in Campania. Maria Pacini Fazzi Editore, Lucca 2006

Eksterne lenker 
 
 
 

Klassisistiske komponister
Operakomponister
Cembalister
Kvinnelige komponister
Italienske komponister
HKB 6./478 Guldsmedvika

HKB 6/478 Guldsmedvika var et tysk hærkystbatteri opprettet på  Skogerøya i Varangerfjorden 18. juni 1941 under andre verdenskrig. Fortet var utrustet med 4 franske 10,5 cm K331(f) kanoner. Batteriet ble evakuert på slutten av 1944.

Litteratur 
 

Tyske hærkystbatterier i Norge
Byggverk i Sør-Varanger
Festningsverk i Troms og Finnmark
Omar Fraile

Omar Fraile Matarranza (født 17. juli 1990 i Santurtzi) er en spansk syklist som sykler for Ineos Grenadiers.

Han har vunnet etapper i både Giro d'Italia og Tour de France, i tillegg til å ha vunnet klatretrøya i Vuelta a España to ganger.

Seire 

2015
 Klatrekonkurransen og mest offensive rytter på 3. og 9. etappe, Vuelta a España
 Klatrekonkurransen, Baskerland rundt
2016
 Klatrekonkurransen og mest offensive rytter på 6. etappe, Vuelta a España
 Klatrekonkurransen, Vuelta a Burgos
 Hadde klatretrøya etter 2. etappe, Giro d'Italia
2017
 11. etappe og hadde klatretrøya etter 12. og 13. etappe, Giro d'Italia
 Mest offensive rytter på 12. etappe, Vuelta a España
2018
14. etappe, Tour de France
1. etappe, Romandie rundt
5. etappe, Baskerland rundt
Bronse i det nasjonale spanske landeveisrittet

Referanser

Eksterne lenker 
 
 

Spanske syklister
Deltakere for Spania under Sommer-OL 2020
Syklister under Sommer-OL 2020
Fødsler i 1990
Etappevinnere i Giro d'Italia
Etappevinnere i Tour de France
Tobias Drevland Lund

Tobias Drevland Lund (født 11. mai 1996) er en norsk politiker (Rødt) som var leder i Rød Ungdom fra 2018 til 2020. Han var kommunestyrerepresentant i hjemkommunen Kragerø for perioden 2015-2019.

Lund er oppvokst i Kragerø i Telemark der han også har vært aktiv i lokalpolitikken, både som leder av Kragerø Rød Ungdom og i moderpartiet Rødt. Ved lokalvalget i 2015 var han partiets 4. kandidat i kommunen og ble valgt inn i kommunestyret. Han studerer statsvitenskap ved UiO.

Han er fra 2021 representant for Telemark på Stortinget.

Referanser

Eksterne lenker 
 

Rødt-politikere
Rød Ungdoms ledelse
Stortingsrepresentanter 2021–2025
Stortingsrepresentanter fra Rødt
Stortingsrepresentanter for Telemark
Leo Skiri Østigård

Leo Skiri Østigård (født 28. november 1999 på Åndalsnes) er en norsk fotballspiller som spiller for den italienske klubben SSC Napoli.

Han spilte for den engelske klubben Brighton & Hove Albion FC fra 2018 til 2022. 

Han har spilt over førti ungdomslandskamper for Norge.

Karriere 
Vinteren 2018 skrev Østigård treårskontrakt med  og bestemte seg å gå på utlån til OBOS-ligaklubben .

Landslaget 
Østigård ble tatt ut i Norges tropp til U19-EM 2018 i  Finland. Han ble tatt ut i Norges tropp til U20-VM 2019 i Polen.

Den 28. september 2020 ble han tatt ut i sin første landslagstropp for  i kampene mot  (8. oktober),  (11. oktober) og  (14. oktober).

Han spilte sin første landskamp for  den 25. mars 2022, i en kamp mellom  mot . Den 2. juni 2022 ble han kåret til banens beste av VG, da  slo  0-1 i Nations League.  Den 17. november 2022 scoret han sitt første landslagsmål for  mot .

Referanser

Eksterne lenker 
 

Norske fotballspillere
Norske landslagsspillere i fotball for herrer
Fotballspillere for Molde FK
Fotballspillere for Viking FK
Fotballspillere for Brighton & Hove Albion FC
Fotballspillere for FC St. Pauli 1910
Fotballspillere for Coventry City FC
Fotballspillere for Stoke City FC
Fotballspillere for Genoa CFC
Fotballspillere for SSC Napoli
Norske fotballspillere i England
Norske fotballspillere i Tyskland
Norske fotballspillere i Italia
Personer fra Molde kommune
Gevinstrealisering

Gevinstrealisering (engelsk: benefits realisation management) er å organisere og lede for å sikre at resultatet av et prosjekt er minst like nyttig for brukerne som forespeilet da prosjektet ble planlagt. Å lykkes med at prosjektene er nyttige omtales i ledelsesterminologi som «å hente ut forventede gevinster». De siste tiår har gevinstrealisering blitt innført som et ekstra formelt steg i prosjektstyring for å unngå at prosjekt blir mål i seg selv eller ender opp som økonomisk ulønnsomme. En gevinstrealiseringsplan er en del av et prosjekts styringsdokumentasjon. 

Gevinster er ofte økonomiske gevinster (som å effektivisere, øke inntekter eller spare kostnader). Men kan også være kvalitative, som for eksempel spare tid for kunder eller innbyggere, bedre kvalitet. Gevinstene kan og være antatte gevinster som kan være vanskelig å tallfeste, som økt tillit til organisasjonen. Prosjekt kan mislykkes i ønsket resultat på tross av at de både er gjennomført i henhold til plan, innenfor budsjett og innenfor planlagt tid. 

I offentlig sektor har «manglende gevinstrealisering» blitt brukt som en eufemisme for budsjettkutt eller nedbemanning. 

Planlegging av gevinstrealisering brukes i sammenheng med begrep som gevinstansvarlig og gevinsteier (om roller i prosessen). Hypotetiske gevinster omtales som «gevinstpotensial». Plandokumenter etter gevinstrealiseringsplan og grafiske fremstillinger av hvordan tiltakene henger sammen eller er avhengige av hverandre omtales som «gevinstkart».

Referanser

Litteratur  
 Leif Skiftenes Flak (red.) Gevinstrealisering og offentlige IKT-investeringer ISBN 9788215017402

Eksterne lenker  
 prosjektveiviseren.no Gevinstrealisering 
Gevinstrealiseringsplan | prosjektveiviseren.no
 Direktoratet for økonomistyring Gevinstrealisering - planlegging for å hente ut gevinster av offentlige prosjekter

Ledelse
Administrasjon
Bedriftsøkonomi
Nordic Journal of Criminology

Nordic Journal of Criminology (forkortet NJC eller med ISO 4-forkortelsen Nord. J. Criminol.) er et fagfellevurdert engelskspråklig vitenskapelig tidsskrift i kriminologi. Det utgis av det britiske forlaget Routledge på vegne av Nordisk samarbeidsråd for kriminologi og de kriminologiske fagmiljøene i de nordiske landene.

Tidsskriftet er indeksert i Scopus, PsycINFO, EBSCO Legal Source og Criminal Justice Abstracts. Tidsskriftet har tidligere vært kategorisert som et nivå 2-tidsskrift (det høyeste nivået) i Norsk vitenskapsindeks, men ble fra 2012 igjen plassert på nivå 1.

Tidsskriftet ble etablert av Nordisk samarbeidsråd for kriminologi i 1965 under navnet Scandinavian Studies in Criminology. I 2000 ble det slått sammen med tidsskriftet Studies on Crime & Crime Prevention, etablert i 1992, under navnet Journal of Scandinavian Studies in Criminology and Crime Prevention. Det skiftet navn til Nordic Journal of Criminology i 2018.

Referanser 

Publikasjoner etablert i 1965
Britiske vitenskapelige tidsskrifter‎
Merete Fuglem Løvberg

Merete Fuglem Løvberg (tidligere Merete Fuglem; født 22. juli 1967) er en norsk tidligere svømmer som har representert Trondhjems SLK, Oslo IL, IL Varg og Lambertseter Svømmeklubb.

Hun vant 11 NM-gull og 32 NM-medaljer i perioden 1982–1989.

Løvberg ble rangert som nummer 244 på listen over de 1000 beste idrettsutøverne i Trøndelag på avisa Nidaros sin kåring i 2020.

Medaljer i norske mesterskap

Referanser

Kilder 
 medley.no: Medaljevinnere NM svømming

Norske svømmere
Norgesmestere i svømming
Svømmere for Oslo Idrettslag
Svømmere for Idrettslaget Varg
Svømmere for Lambertseter Svømmeklubb
Netthat

Netthat, på norsk også omtalt som netthets, nettrakassering og annet, er hatefulle ytringer, diskriminering og trakassering på internett.

Offentlig netthat og privat digital mobbing
Sjikane på nettet kan rette seg mot navngitte enkeltpersoner som er offentlig kjent gjennom omtale i massemediene. De som blir utsatt for hat, kan også være meningsbærere som selv har ytret seg aktivt. De kan ha bidratt med innlegg og kommentarer i ulike typer meningsutvekslinger på Internett, enten på egne vegne eller som representanter for interessegrupper og andre aktører. Flere og gjentatte angrep mot samme person sendt fra forskjellige netthatere og internett-troll, kan oppleves som en kampanje organisert av meningsmotstandere og fiendtlige grupperinger.  

Trakassering i form av digital mobbing er mobbing som spres via elektroniske nettverk. Hets og plagsom oppmerksomhet kan skje gjennom sosiale medier og nettsteder som er åpne og synlige for alle, eller gjennom meldingstjenester der ytringer blir sendt direkte til offeret. Denne typen nettmobbing er oftest mer personlig motivert enn netthat mot kjente personer, det vil si at den rammer enkeltmennesker som mobberen kjenner privat. Den aggressive atferden foregår derfor gjerne innenfor et begrenset miljø der deltakerne eller medlemmene kjenner hverandre og kommuniserer digitalt. Digital mobbing kan for ekempel foregå i mindre grupper på en skole, på en arbeidsplass, i en ungdomsgjeng eller i et annet fellesskap .

Omfang og kjønnsforskjeller

Ifølge statistikk presentert i 2018 er det flere menn enn kvinner som mottar ytringer som er «hatefulle, nedverdigende, truende, trakasserende eller stigmatiserende». Spørreundersøkelser viser imidlertid at kvinner oftere enn menn får kommentarer som retter seg direkte mot personen eller mot den gruppa kvinnen tilhører, mens menn oftere får ytringer om sakene det gjelder. Reaksjonene kan derfor ramme kvinnene hardere.

Netthat og ytringsfrihet

Det er ulike meninger om hvor grensene går for hva som må tåles av utspill og krenkelser, hva ytringsfriheten i et demokrati skal tillate av utsagn, og hva som eventuelt skal straffes eller stoppes av sensur.

Se også
 Digital mobbing, mobbing på nettet og i meldingstjenester
 Hatefull ytring
 Trakassering
 Nett-trolling, å skrive og spre overdrevent provoserende innlegg i kommentarfelt på nettet 
 Digital gapestokk, online shaming
 Flaming, oppblussing i nettdebatter der motstanderne, ikke sakene kritiseres
 Nettvett

Referanser

Eksterne lenker
 Tips Politiet om hatefulle ytringer på internett
Nettkultur
Hat
Datakriminalitet
Chromacilla

Chromacilla er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
Nokså store, slanke, metallisk grønne eller fiolette trebukker. Pronotum kan være rødt. Hodet er fremstrakt, noe snuteformet forlenget. Antennene er tynne og lengre enn kroppen. Beina er ganske lange, ikke fortykkede.

Levevis 
Larvene utvikler seg i ved av løvtrær.

Utbredelse 
Slekten er utbredt i Afrika.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Callichromatini Blanchard, 1845
 Slekten Chromacilla Schmidt, 1922
 Chromacilla discoidalis (Bates, 1879)
 Chromacilla ducarmei Juhel, 2016
 Chromacilla foveata (Aurivillius, 1913)
 Chromacilla igneicollis (Hope, 1843)
 Chromacilla jossoi Juhel & Bentanachs, 2010
 Chromacilla micans (Fabricius, 1801)
 Chromacilla murphyi Juhel, 2012
 Chromacilla penanhoati Juhel & Bentanachs, 2010
 Chromacilla pujoli Juhel & Bentanachs, 2010
 Chromacilla schubotzi (Hintz, 1911)
 Chromacilla tricolor (Jordan, 1894)
 Chromacilla venus (Thomson, 1858)

Kilder 
 Liste over slektene
 Katalog med utbredelsesdata, europeiske, afrikanske og asiatiske arter 
 Bilder av noen av artene

Eksterne lenker 
 
 

Cerambycinae
Biller formelt beskrevet i 1922
Colobizus

Colobizus er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
Nokså store, slanke, metallisk blålige trebukker. Hodet er fremstrakt, noe snuteformet forlenget. Antennene er tynne og lengre enn kroppen. Beina er ganske lange, lårene på bakbeina noe klubbeformede.

Levevis 
Larvene utvikler seg i ved av løvtrær.

Utbredelse 
Slekten er utbredt i det sørøstlige Afrika (Tanzania, Malawi, Mosambik).

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Callichromatini Blanchard, 1845
 Slekten Colobizus Schmidt, 1922
 Colobizus aurivillii Juhel, 2015
 Colobizus bicolor Schmidt, 1922
 Colobizus seineri Schmidt, 1922
 Colobizus tibiotarsalis Schmidt, 1922

Kilder 
 Liste over slektene
 Katalog med utbredelsesdata, europeiske, afrikanske og asiatiske arter 
 Bilder av artene

Eksterne lenker 
 
 

Cerambycinae
Biller formelt beskrevet i 1922
Tessa Wullaert

Tessa Wullaert (født 19. mars 1993 i Tielt, Belgia) er en belgisk fotballspiller som pr. 2018 spiller for den engelske klubben Manchester City i Women's Super League og det belgiske kvinnelandslaget.

Karriere

Klubbkarriere 
Wullaerts første seniorklubb var SV Zulte Waregem i belgisk 1. divisjon, der hun spilte fra 2008 til 2012. Hun flyttet til RSC Anderlecht før 2012-13-sesongen, da en ny felles serie for Belgia og Nederland kalt BeNe League ble opprettet. Den sesongen vant hun den belgiske cupen, men hun sluttet etter sesongen for å spille for Standard Liège, hvor hun scoret 16 league-mål i løpet av 2013-14 sesongen og vant den belgiske cupen igjen. I sin andre sesong (2014-15) for Standard ble hun toppscorer i BeNe League og hjalp klubben til å vinne seriegull.

I mai 2015 flyttet hun til tyske VfL Wolfsburg, hvor hun spilte tre sesonger. Hun vant Bundesligaen to ganger med Wolfsburg, spilte to finaler i mesterligaen, og vant DFB-Pokal tre ganger. I 2018 meldte hun overgang til Manchester City, og signerte en toårskontrakt med den engelske klubben.

Landslaget 
Wullaert ble tatt ut til Belgias J-19-landslag som 15-åring i 2008, og spilte for laget i EM-sluttspillet 2011.  Samme år debuterte hun for seniorlandslaget. Etter bare fire år overtok hun rekorden for flest landslagsmål av en belgisk kvinnelig fotballspiller: hun kom likt med lagets kaptein Aline Zeler i november 2015 og gikk forbi i mars 2016 med mål nr. 26. Pr. juni 2018 har Wullaert scoret 39 mål på 71 landskamper.

Referanser

Eksterne lenker 
 
 

Belgiske fotballspillere
Spillere under EM i fotball for kvinner 2022
Giulio Strozzi

Giulio Strozzi (1583-1652) var en venetiansk lyriker og librettist fra operasjangerens første år.

Liv og virke 
Giulio Strozzi var uekte, seinere legitimert, sønn av Roberto Strozzi og født inn i den innflytelsesrike florentinske patrisierfamilien Strozzi. Han vokste opp og studerte i Venezia før han studerte rettsvitenskap ved Universitetet i Pisa. Etter opphold i Roma, Padova og Urbino returnerte han til Venezia i 1620-årene og bodde der til sin død.

Etter å ha skrevet poesi, konsentrerte han seg fra 1627 om å skrive operalibretti. Samme år skrev han teksten til Claudio Monteverdis La finta pazza Licori, men prosjektet ble ikke fullført og både libretto og musikk er tapt. Strozzis tekster ble også brukt i operaer av Francesco Cavalli, Francesco Manelli og Francesco Sacrati.

Adoptivdatteren, som i realiteten sannsynligvis var hans kjødelig datter, Barbara Strozzi, var en kjent sopransanger og tidligbarokk komponist.

Bibliografi

Poesi og drama 
1611: Erotilla, tragedie
1621: Il natale di amore, poesi
1621: La Venetia edificata, heroisk dikt om Venezia i tolv cantos. Utvidet til 24 cantos i 1624.
1625: Il Barbarigo, drama
1628: I cinque fratelli,poesi. Tonesatt av Claudio Monteverdi

Libretti 
1627: La finta pazza Licori, tonesatt av Claudio Monteverdi. Tapt.
1629: Gelosia placata, tonesatt av Giovanni Rovetta
1630: Proserpina rapita, tonesatt av Claudio Monteverdi
1639: La Delia, tonesatt av Francesco Manelli
1641: La finta pazza, tonesatt av Francesco Sacrati
1643: La finta sauia
1645: Il Romolo e'l Remo

Referanser 

Librettister
Italienske lyrikere
Italienske dramatikere
Dolen Omurzakov stadion

Dolen Omurzakov stadion er et stadion i Bisjkek, Kirgisistan, som brukes for det meste fotballkamper. Stadionet har en kapasitet på  og er hjemmebanen til Kirgisistans herrelandslag i fotball, Dordoi Bishkek og Alga Bishkek.

Bisjkek
Fotballstadioner i Kirgisistan